
                                               ΑΝΑΡΤΗΤΕΑ ΣΤΟ ΔΙΑΔΙΚΤΥΟ
                                                     ΟΡΘΗ ΕΠΑΝΑΛΗΨΗ
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 24ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  363/2014

ΘΕΜΑ: Λήψη απόφασης για το κλείσιμο – σφράγιση όλων των παιδικών χαρών του Δήμου Πύργου, έως ότου λήξει η διαδικασία χορήγησης της βεβαίωσης καταλληλότητας λειτουργίας και του ειδικού σήματος για κάθε μία παιδική χαρά του Δήμου, κατόπιν της 94/14 απόφασης της ΕΠΖ
    Στον Πύργο, σήμερα στις 26 του μηνός Νοεμβρίου, του έτους 2014, ημέρα Τετάρτη και ώρα 18.00 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 49922/21-11-2014 έγγραφη πρόσκληση του Προέδρου του κ. Δημητρίου Μεσσαλά, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις των άρθρων 65 και  67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Γαβριήλ Λιατσή, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 32 και ονομαστικά οι κ.κ:

	              ΠΑΡΟΝΤΕΣ
	              ΑΠΟΝΤΕΣ

	1.Μεσσαλάς Δημήτριος 

(Πρόεδρος Δημοτικού Συμβουλίου)
	1.Παναγόπουλος Βασίλειος, ο οποίος

δεν προσήλθε αν και νόμιμα κλήθηκε

	2. Ανδριόλας Γεώργιος
	

	3. Δημόπουλος Φώτιος
	

	4. Σκαρτσιάρης Ανδρέας
	

	5. Αγγελακοπούλου Ανδριάνα
	

	6. Γεωργόπουλος Σωτήριος
	

	7. Κόλβερη Ιωάννα
	

	8. Αθανασόπουλος Παντελεήμων
	

	9. Βλαχαντώνης Νικόλαος
	

	10. Λιατσής Δημήτριος
	

	11. Μπέλτσος Διονύσιος
	

	12. Γεράνιος Κων/νος 
	

	13. Ζουμπάκης Αυγερινός
	

	14. Τσίμπρης Νικόλαος
	

	15. Λουμιώτης Νικόλαος
	

	16. Γκατζόπουλος Αθανάσιος
	

	17. Εξαρχόπουλος Παναγιώτης
	

	18. Σεϊντής Βασίλειος
	

	19. Κανελλόπουλος Θεόδωρος
	

	20. Ασημακόπουλος Αναστάσιος
	

	21. Αντωνακόπουλος Παναγιώτης

(Επικεφαλής της παράταξης «Ανα.Σ.Α»)
	

	22. Βαρελάς Ιωάννης 
	

	23. Καράμπελας Αντώνιος (Επικεφαλής της 

παράταξης «Πύργος – Έργο Πολιτών»)
	

	24. Παναγόπουλος Ιωάννης
	

	25. Δημουλιάς Λεωνίδας
	

	26. Αργυρόπουλος Ιωάννης του Γεωργίου
(Επικεφαλής της παράταξης 

«Όραμα Δημιουργίας») 
	

	27. Αργυρόπουλος Ιωάννης του Παναγιώτη

(Γραμματέας Δημοτικού Συμβουλίου)
	

	28. Κόρδας Θεόδωρος
	

	29. Καλάκου Θεοδώρα 

(Επικεφαλής της παράταξης

 «Ανοιχτή Συμπολιτεία Ριζοσπαστική Κίνηση

Πολιτών»
	

	30.Αθανάσουλας Χρήστος
	

	31. Μιχαλακόπουλος Χαράλαμπος 

(Επικεφαλής της παράταξης «Αναγένεσις στο

Δήμο Πύργου»)
	

	32. Γιάνναρος Χρήστος 

(Επικεφαλής της παράταξης 

«Λαϊκή Συσπείρωση Δήμου Πύργου)
	


  
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.                                                       
----------------------------------

 
Στη συνέχεια ο Πρόεδρος έθεσε υπόψη του Δημοτικού Συμβουλίου το 4ο θέμα της ημερήσιας διάταξης με τίτλο: «Λήψη απόφασης για το κλείσιμο – σφράγιση όλων των παιδικών χαρών του Δήμου Πύργου, έως ότου λήξει η διαδικασία χορήγησης της βεβαίωσης καταλληλότητας λειτουργίας και του ειδικού σήματος για κάθε μία παιδική χαρά του Δήμου, κατόπιν της 94/14 απόφασης της ΕΠΖ» και παραχώρησε το λόγο στον Αντιδήμαρχο Τεχνικών Υπηρεσιών και Περιβάλλοντος και Πρόεδρο της Ε.Π.Ζ. κ. Ανδρέα Σκαρτσιάρη, ο οποίος εισηγούμενος το θέμα εξέθεσε τα εξής:

[Η «Επιτροπή Ελέγχου Παιδικών Χαρών» Π.Ε. Ηλείας με το αριθ. 3,4,6,9/12-9-14 έγγραφό της γνωρίζει στο δήμο ότι σύμφωνα με την εγκύκλιο 44 κεφ. Β΄παρ. δ΄ ο δήμος θα πρέπει άμεσα να προβεί στην κατάθεση πλήρους φακέλου στην Επιτροπή Ελέγχου Παιδικών Χαρών Π.Ε Ν. Ηλείας, προκειμένου αυτή να χορηγήσει εν συνεχεία τη βεβαίωση καταλληλότητας λειτουργίας και το ειδικό σήμα για τις υφιστάμενες παιδικές χαρές. Έως ότου λοιπόν εκδοθεί η βεβαίωση καταλληλότητας και η χορήγηση του ειδικού σήματος για κάθε μια παιδική χαρά του δήμου,  με το ίδιο έγγραφο ζητείται από το δήμο η άμεση διακοπή της λειτουργίας των παιδικών χαρών σύμφωνα με το άρθρο 10 παρ.2.της αριθ. 28492/18-5-2009 (ΦΕΚ 931 τεύχος Β΄) απόφασης του Υπ. Εσωτερικών. 
Εν συνεχεία η Δ/νση Τεχνικών Υπηρεσιών και Περιβάλλοντος του Δήμου απέστειλε στην Επιτροπή Ποιότητας Ζωής το αριθ. πρωτ. 47205/31-10-14 έγγραφό της με το οποίο βάσει:
1. Του άρθρου 73 του Ν.3852/10 «Επιτροπή Ποιότητας Ζωής – Αρμοδιότητες»

2. Της αριθ.28492/11-5-2009  απόφασης του Υπ. Εσωτερικών(ΦΕΚ.931Β/18-5-2009), όπως έχει τροποποιηθεί και ισχύει

3. Της Εγκυκλίου 44 (αριθ.πρωτ.30681/7-8-2014) του Υπουργείου Εσωτερικών «Τροποποίηση και συμπλήρωση της 28492/2009 απόφασής μας περί οργάνωσης και λειτουργίας των παιδικών χαρών των ΟΤΑ»

4. Του αριθ.3,4,6,9/12-9-2014 εγγράφου της Επιτροπής ελέγχου παιδικών χαρών

5. Του ότι σύμφωνα με τα ανωτέρω για την βεβαίωση καταλληλότητας λειτουργίας κάθε παιδικής χαράς απαιτείται πιστοποιητικό συμμόρφωσης από Διαπιστευμένο Φορέα 

6. Του ότι βεβαίωση καταλληλότητας λειτουργίας και χορήγηση ειδικού σήματος από την Επιτροπή παιδικών χαρών δεν έχει λάβει καμία παιδική χαρά στον Δήμο μας

7. Του γεγονότος ότι μετά από δειγματοληπτικό έλεγχο - αυτοψία της Υπηρεσίας σε παιδικές χαρές του Δήμου (σε 16 από τις 58 καταγεγραμμένες), διαπιστώθηκε ότι χρήζουν συντήρησης και πολλές από αυτές χρήζουν σημαντικών επισκευών, ενώ σε άλλες απαιτείται αποξήλωση (π.χ. Γρανιτσεϊκων ).
ΕΙΣΗΓΕΙΤΑΙ στην Ε.Π.Ζ. τη λήψη απόφασης ώστε οι παιδικές χαρές του δήμου να κλείσουν – σφραγιστούν έως ότου λήξει η διαδικασία χορήγησης της βεβαίωσης καταλληλότητας λειτουργίας και του ειδικού σήματος για κάθε μία παιδική χαρά του Δήμου μας».
Η Επιτροπή Ποιότητας Ζωής λαμβάνοντας υπόψη της τ’ αναφερόμενα έγγραφα και σύμφωνα με τις διατάξεις των άρθρων 73 του Ν. 3852/10 και την παρ.1 εδαφ. δ2 του άρθρου 79 του Ν. 3463/06 κατά πλειοψηφία, με την υπ’ αριθ. 94/14 απόφασή της, εισηγείται στο Δημοτικό Συμβούλιο: τη σφράγιση – κλείσιμο των παιδικών χαρών έως ότου λήξει η διαδικασία χορήγησης της βεβαίωσης καταλληλότητας λειτουργίας και του ειδικού σήματος για κάθε μία παιδική χαρά του Δήμου μας, η οποία λόγω δυσκολιών (έλλειψη περιφράξεων) να γίνει με τοποθέτηση απαγορευτικών πληροφοριακών πινακίδων.
   
Κατόπιν των ανωτέρω ο Πρόεδρος κάλεσε το Σώμα ν’ αποφασίσει επί του θέματος].
Το Δημοτικό Συμβούλιο Πύργου,
      
λαμβάνοντας υπόψη του:

· Τα άρθρα 65 και 73 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ,
· Το άρθρο 79 παρ. 1 εδαφ. δ2 του Ν. 3463/06

· Την υπ’ αριθ. 28492/11-5-2009 (ΦΕΚ.931Β/18-5-2009) απόφασης του Υπουργού Εσωτερικών, όπως έχει τροποποιηθεί και ισχύει

· Την Εγκύκλιο 44 (αριθ.πρωτ.30681/7-8-2014) του Υπουργείου Εσωτερικών «Τροποποίηση και συμπλήρωση της 28492/2009 απόφασή μας περί οργάνωσης και λειτουργίας των παιδικών χαρών των ΟΤΑ»

· Το αριθ.3,4,6,9/12-9-2014 έγγραφο της Επιτροπής ελέγχου παιδικών χαρών Π.Ε Ηλείας
· Το αριθ. πρωτ. 47205/31-10-14 έγγραφο της Δ/νσης Τεχνικών Υπηρεσιών και Περιβάλλοντος
· Την υπ’ αριθ. 94/14 απόφαση – εισήγηση της Ε.Π.Ζ
· Την εισήγηση του Αντιδημάρχου – Προέδρου της Ε.Π.Ζ., 
μετά από εκτεταμένη διαλογική συζήτηση που λεπτομερώς καταγράφεται στα αναλυτικά πρακτικά της συνεδρίασης και κατά την οποία τοποθετήθηκαν ο Δήμαρχος, οι Επικεφαλής των Παρατάξεων και  Δημοτικοί Σύμβουλοι, 
κατά πλειοψηφία α π ο φ α σ ί ζ ε ι:
το κλείσιμο – σφράγιση όλων των παιδικών χαρών του Δήμου, έως ότου ολοκληρωθεί η εκ του νόμου προβλεπόμενη διαδικασία και χορηγηθεί βεβαίωση καταλληλότητας λειτουργίας, καθώς και το ειδικό σήμα για κάθε μία από τις υφιστάμενες παιδικές χαρές.
· Οι Δημοτικοί Σύμβουλοι:
· Της παράταξης «Πύργος – Έργο Πολιτών» κ.κ Α. Καράμπελας – Επικεφαλής, Ι. Παναγόπουλος και Λ. Δημουλιάς ψήφισαν υπέρ της κλεισίματος – σφράγισης των παιδικών χαρών με την επισήμανση του κ. Δημουλιά, ότι θα πρέπει οι παιδικές χαρές να σφραγιστούν από αύριο και την παρατήρηση του κ. Ι. Παναγόπουλου ότι παράλληλα με την απόφαση της σφράγισης, που κατοχυρώνει το Δ.Σ, άμεσα, όσο είναι δυνατόν οι Τεχνικές Υπηρεσίες να διαπιστώσουν την επικινδυνότητα όπου υπάρχει και  αφαιρέσουν τα παιχνίδια που δεν λειτουργούν.
· Της παράταξης «Ανοιχτή Συμπολιτεία – Ριζοσπαστική κίνηση πολιτών» κ.κ Θ. Καλάκου και Χ. Αθανάσουλας ψήφισαν αρνητικά δηλώνοντας μεταξύ άλλων ότι: «Φαίνεται παράλογο κάποιος να υποχρεώνει να κλείνουν οι παιδικές χαρές πριν ελεγχθούν. Ζητάμε να δεσμευθεί ο δήμος ότι θα προσπαθήσει να επαναλειτουργήσει τις παιδικές χαρές που θα κλείσει και δεν θα βρεθούν στη θέση τους ιδιωτικές επιχειρήσεις. Επίσης θα πρέπει στο μέτρο των δυνατοτήτων του δήμου από αύριο το πρωϊ ν’ αφαιρεθούν στοιχεία από τις παιδικές χαρές που τις καθιστούν επικίνδυνες».
· Της παράταξης «Αναγένεσις στο Δήμο Πύργου» κ. Χ. Μιχαλακόπουλος – Επικεφαλής, ο οποίος κατά την ψηφοφορία που διεξήγαγε ο Πρόεδρος ψήφισε λευκό.

· Της παράταξης «Λαϊκή Συσπείρωση στο δήμο Πύργου» κ. Χ. Γιάνναρος – Επικεφαλής, ο οποίος ψήφισε αρνητικά δηλώνοντας μεταξύ άλλων τα εξής: «Εμείς ψηφίζουμε κατά στη λογική ότι όλα κλείνονται γιατί δεν μπορούμε να τα επισκευάσουμε. Θεωρούμε ότι το πρώτο μέλημα της Δημοτικής Αρχής είναι ότι πρέπει να βρεθεί το χρονοδιάγραμμα και τα χρήματα ώστε να πραγματοποιηθούν οι εργασίες που πρέπει να υλοποιηθούν, προκειμένου οι παιδικές χαρές να λειτουργήσουν σε σύντομο χρονικό διάστημα με όλες τις προδιαγραφές ασφαλείας.
· Οι Δημοτικοί Σύμβουλοι κ.κ: Φ. Δημόπουλος, Δ. Λιατσής, Π. Αθανασόπουλος, Β. Παναγόπουλος απουσίαζαν απ’ τη συνεδρίαση όταν τέθηκε προς συζήτηση και έγκριση το θέμα.
Η παρούσα απόφαση έλαβε αύξοντα αριθμό 363/2014.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                                ΤΑ ΜΕΛΗ                   Ο ΓΡΑΜΜΑΤΕΑΣ
Ακριβές Απόσπασμα

Εκ των πρακτικών του Δ.Σ.

Πύργος  4 – 12 – 2014

Ο ΠΡΟΕΔΡΟΣ ΤΟΥ Δ.Σ.
ΔΗΜΗΤΡΙΟΣ ΜΕΣΣΑΛΑΣ

